2014-ben az előző évihez hasonló nemzeti döntő során választották ki Kölnben, hogy mi lesz a daluk Dániában. A nemzeti döntőt mindenki meglepetésére a sok nagy név közül egy új lányzenekar, az Elaiza nyerte. A koppenhágai versenyen a 18. helyen végeztek. 2015-ben folytatódott a sorozat és némi közjáték után Ann Sophie lett a német kiválasztott, aki a dalfesztivál döntőjében holtversenyben a rendező Ausztriával 0 ponttal az utolsó helyen zárt. A verseny után az énekesnő közösségi oldalán megosztott egy videót, amelyben a győztes Måns Zelmerlöv Heroes című dalának refrénjét énekli a Heroes helyezz Zeroes-al.